Jahon sayohat va turizm kengashi G20 mamlakatlarini turizm biznesini qutqarish uchun qat’iy choralar ko‘rishga chaqirdi. Foto: AFP Koronavirus sababli jahon turizm sohasida 75 mln ish o‘rni yo‘qolishi mumkin. Bu haqda Jahon sayohat va turizm kengashi (WTTC) G20 mamlakatlari virtual sammitida ma’lum qildi. Kengash G20 mamlakatlarini turizm biznesini qutqarish uchun qat’iy choralar ko‘rishga chaqirdi. WTTC resurs ajratish va yirik turistik kompaniyalar – avia va kruiz kompaniyalari, global bronlash tizimlari, otelerlar, turoperatorlar va agentlar, restoratorlarni saqlab qolish uchun sa’y-harakatlarni birlashtirishga chaqirdi. Qayd etilishicha, bu 330 mlndan ortiq kishining ish o‘rnini saqlab qolishga yordam beradi. 26 mart kuni G20 mamlakatlari virtual sammitida koronavirus pandemiyasi va uning iqtisodiyot, moliya hamda ijtimoiy sohalardagi oqibatlariga qarshi kurashish uchun 5 trln dollardan ortiq mablag‘ yo‘naltirishga kelishib olindi.